EkBass/fiwiki-20250220-pages-articles huggingface dataset:
Itäinen maakunta (Kenia)

Itäinen maakunta oli yksi Kenian seitsemästä maakunnasta. Maakunnan pinta-ala oli 159,891 km² ja se oli pinta-alaltaan Kenian toiseksi suurin maakunta. Maakunnan pohjoisraja oli yhteinen Etiopian kanssa. Kenia lakkautti maakuntansa vuonna 2013. Maakunnan aluetta asuttivat pääosin kambat ja useat maataloutta harjoittavat heimot. Vuonna 2008 siellä oli 5 456 200 asukastaCitypopulation.de. Vuonna 1979 sen asukasmäärä oli 2,7 miljoonaa ja vuonna 1999 4 631 799\. Maakunnan pääkaupunki oli Embu. == Kunnat == * Embu – pääkaupunki Embu * Isiolo – pääkaupunki Isiolo * Kitui – pääkaupunki Kitui * Machakos – pääkaupunki Machakos * Makueni – pääkaupunki Wote * Marsabit – pääkaupunki Marsabit * Mbeere – pääkaupunki Siakago * Keski-Meru – pääkaupunki Meru * Pohjois-Meru – pääkaupunki Maua * Etelä-Meru – pääkaupunki Chuka * Moyale – pääkaupunki Moyale * Mwingi – pääkaupunki Mwingi * Tharaka – pääkaupunki Tharaka == Lähteet == == Aiheesta muualla == Luokka:Kenian maakunnat
Vince Welnick

Vincent Leo Welnick (21. helmikuuta 1951 – 2. kesäkuuta 2006) oli yhdysvaltalainen kosketinsoittaja, joka soitti Grateful Deadissa vuodesta 1990 yhtyeen hajoamiseen 1995 saakka. Welnick syntyi Phoenixissa, Arizonassa ja aloitti koskettimien soiton teini-ikäisenä. Hän soitti nuorena The Tubesissa ja sen hajoamisen jälkeen Todd Rundgrenin kanssa. Kun Grateful Deadin entinen kosketinsoittaja, Brent Mydland vuonna 1990 kuoli huumeisiin, hänen korvaajakseen valittiin Welnick. Welnickin Missing Man Formation -yhtye julkaisi albumin vuonna 1998. Hän myös soitti lyhyen aikaa Ratdogissa. Welnick kuoli kesäkuussa 2006; tapaus ilmoitettiin todennäköiseksi itsemurhaksi. Welnick pääsi Grateful Deadin jäsenenä Rock and Roll Hall of Fameen. == Lähteet == Luokka:Yhdysvaltalaiset kosketinsoittajat Luokka:Itsemurhan tehneet Luokka:Vuonna 1951 syntyneet Luokka:Vuonna 2006 kuolleet
Embu

Embu voi tarkoittaa ainakin seuraavia asioita: *Embu, kaupunki Brasiliassa *Embun kunta, yksi Kenian kunnaksi (wilaya) kutsutuista alueista *Embu, Embun kunnan pääkaupunki Keniassa *embut, kenialainen kansa, joka asuttaa Embun aluetta *embu, embujen puhuma bantukieli.
Karel Stamic

Karel Filip Stamic (saks. Carl Philipp Stamitz; 7. toukokuuta 1745 Mannheim – 9. marraskuuta 1801 Jena) oli böömiläinen säveltäjä.Category:Stamitz, Carl PhilippInternational Music Score Library Project (IMSLP) Viitattu 26.7.2024 Hän edusti Mannheimin koulukuntaa. Stamic syntyi Mannheimissa ja opiskeli isänsä, säveltäjä Jan Stamicin johdolla. Hän soitti vuosina 1762–1770 mannheimilaisessa orkesterissa. Tämän jälkeen Stamic muutti Pariisiin, jossa hän tuli tunnetuksi violistina. Myöhemmin elämässään hän asui muun muassa Prahassa ja Lontoossa. Stamic sävelsi 80 sinfoniaa, konserttoja ja kamarimusiikkia. ==Lähteet== == Aiheesta muualla == * Luokka:Tšekkiläiset säveltäjät Luokka:Klassismin ajan säveltäjät Luokka:Vuonna 1745 syntyneet Luokka:Vuonna 1801 kuolleet
Ko Lipe

Lipe on Thaimaan länsipuolella ja Phuketin eteläpuolella sijaitseva saari, joka muodostuu kahdesta pääkukkulasta, joiden välissä on asutusta ja majoitusyrityksiä. Saaren asutus tuhoutui lähes täysin Thaimaan rannikolle iskeneessä tsunamissa 26. joulukuuta 2004. Luokka:Thaimaan saaret
Acer

Acer voi tarkoittaa ainakin seuraavia asioita: * vaahterat (Acer), kasvisuku * Acer, taiwanilainen tietokone- ja elektroniikkavalmistaja * Acer, Formula 1:ssä kaudella 2001 toiminut moottoritoimittaja * Energia-alan sääntelyviranomaisten yhteistyövirasto (ACER).
Siippoo

Siippoo on Vihdin kunnassa sijaitseva kylä. Se sijaitsee noin 50 kilometrin päässä Helsingistä. Etu-Siippoossa Vanhan Porintien ja Hanko–Hyvinkää-tien risteyksessä on muun muassa Neste-huoltamo, ja siitä koilliseen eli Hyvinkään suuntaan sijaitsevat Keski-Siippoo ja Taka-Siippoo. Vuonna 1914 perustetussa entisessä Siippoon koulussa on toiminut antiikkiliike Vihti Vintage. Siippoossa toimi 1900-luvun loppupuolella teurastamojätteistä luurouhetta, luurasvaa, minkkiöljyä ja teknistä rasvaa valmistanut ja 1980-luvulla noin 45 ihmistä työllistänyt Rasvatuote Oy, joka tuli tunnetuksi ympäristöhaitoistaan, etenkin Vihtijoen veden pilaamisesta. == Lähteet == Luokka:Vihdin kylät
Century Media Records

Century Media Records on metallimusiikkiin keskittynyt levy-yhtiö, joka on perustettu Dortmundissa vuonna 1988. Sillä on toimistoja Yhdysvalloissa, Brasiliassa, Saksassa, Australiassa, Ranskassa, Italiassa, Ruotsissa ja Yhdistyneessä kuningaskunnassa. == Artisteja == === Nykyisiä === * Angelus Apatrida * Arch Enemy * Art of Shock * Asphyx * At the Gates * Baest * Barren Earth * Belzebubs * Beneath the Massacre * Bewitcher * Black Crown Initiate * Blind Channel * Bombus * Borknagar * Broken Hope * Caliban * Ceremonial Oath * Coroner * Cryptosis * Dark Fortress * Dark Funeral * Dark Tranquillity * Dawn * Deathrite * Deicide * Deserted Fear * Despair * Dream Evil * Enforced * Ether Coven * Eyehategod * Eyes of Eden * Finntroll * Frozen Soul * Grand Supreme Blood Court * Grave * Havok * Heaven Shall Burn * Hideous Divinity * Himsa * ICS Vortex * Imperial Triumphant * Insomnium * Jeff Loomis * Jesus Piece * Kill Devil Hill * Kypck * Lacuna Coil * Lorna Shore * Malevolent Creation * Marduk * Mayhem * Mental Cruelty * Miasmal * Misery Index * Moonsorrow * Morbid Saint * Naglfar * Napalm Death * Necrophobic * Night Demon * Oceans of Slumber * Omnium Gatherum * Orphaned Land * Queensrÿche * Requiem Aeternam * Sacramentum * Sanctuary * Sanguisugabogg * Savage Messiah * Signs of the Swarm * Skeletal Remains * Slægt * Sonne Adam * Soulburn * Spirit Adrift * Spiritworld * Stress Factor 9 * Swallow The Sun * The Haunted * The Lurking Fear * The Offering * Tribulation * Triptykon * Tronos * Turisas * Unanimated * Unearth * Vampire * Venom Prison * Vitriol * Voivod * Vomit Forth * Wayfarer * Wiegedood * Wilderun * Witchery * Witherfall * Witherscape === Entisiä === * All Boro Kings * Alastis * ...and Oceans * Andromeda * Arcturus * Asphyx * Avantasia * Ayreon * Blind Guardian * Cemetary 1213 * Children of Bodom * Comecon * Cro-Mags * Crows * Daemonarch * Darkane * Demolition Hammer * Despair * Diabolical Masquerade * Dimension Zero * Dimmu Borgir * Ebony Tears * Einherjer * Emperor * Enchantment * Enforsaken * English Dogs * Enola Gay * Exodus * Eyehategod * Frankenstein Drag Queens From Planet 13 * The Gathering * Gorgoroth * Grief * Gurd * Hatesphere * Hexx * Holy Moses * Hostility * House of Spirits * Iced Earth * Insult II Injury * Jungle Rot * Kalmah * Lullacry * Man-Eating Tree * Mayhem * Mucky Pup * Nightwish * Opeth * Poisonblack * Sacramentum * Samael * Satyricon * Sentenced * Shadow * Sigh * Soilwork * Solefald * Stuck Mojo * Theatre of Tragedy * Ulver * Vasaria == Aiheesta muualla == * Viralliset sivut Luokka:Yhdysvaltalaiset levy-yhtiöt Luokka:Black metal -levy-yhtiöt Luokka:Death metal -levy-yhtiöt Luokka:Metallimusiikin levy-yhtiöt
Perhoskoira

Perhoskoira ja mantereenkääpiöspanieli ovat nimityksiä, jotka voivat viitata seuraaviin koirarotuihin: * papillon * phalène
Juoksuaika

Juoksuaika tarkoittaa seuraavia: * Kiima, tila, jolloin nisäkäsnaaraan munasolun hedelmöittyminen on mahdollista * Laina-aika, varsinkin joukkovelkakirjalainasta puhuttaessa
Tracker

Tracker voi tarkoittaa ainakin: * Tracker, tietokonemusiikin tekoon tarkoitettu ohjelma * Tracker, BitTorrentin seurantajärjestelmä * Tracker Oy, paikannusteknologiaa valmistava yritys * Tracker, Mark Knopflerin albumi vuodelta 2015 *Chevrolet Tracker, usean automallin nimi.
Matti Mainio ja Jussi Juonio

Matti Mainio ja Jussi Juonio () on yhdysvaltalainen sanomalehtisarjakuva, strippi, joka ilmestyi ensimmäisen kerran 15. lokakuuta 1907 ja jatkui vuoteen 1982. Sarjakuvan loi Harry Conway "Bud" Fisher, mutta suurimman osan aikaa (1932–1980) sitä piirsi Al Smith. Muita tekijöitä ovat olleet Ken Kling, Ed Mack ja George Breisacher. Stripin nimi oli alkujaan A. Mutt ja se ilmestyi San Francisco Chroniclen urheilusivuilla. Augustus Mutt (Matti Mainio) oli pitkän hontelo, raviradoilla viihtyvä hahmo, mutta sarjan luonne muuttui, kun hän tapasi mielisairaalapotilas Jeffin (Jussi Juonio) 27. maaliskuuta 1908. Jeff kuvitteli olevansa raskaansarjan maailmanmestari James J. Jeffries, josta hänen nimensäkin juontaa. Alussa hyvinkin riehakas ja ronski sarjakuva keskittyi lähes kokonaan urheiluun ja uhkapelaamiseen, mutta sen sävy muuttui rauhallisemmaksi ja suorastaan kotoisammaksi Al Smithin aikana. Smith ei signeerannut nimeään sarjaan ennen kuin Fisher kuoli vuonna 1954. Strippi siirtyi urheilusivuilta William Randolph Hearstin omistamaan The San Francisco Examineriin 7. kesäkuuta 1908, jolloin se pääsi yleiseen syndikaattilevitykseen ja nousi suureen suosioon Fisher oli ymmärtänyt hankkia itselleen tekijänoikeuden stripin nimeen. Hänestä tuli varakas paitsi stripistä saadun tuoton myös sarjakuvalehden, animaatiolyhytelokuvien, näyteltyjen elokuvien ja oheistuotteiden takia. Vuonna 1910 David Horsleyn Nestor Comedies alkoi tuottaa viikoittaista yhden kelan Mutt and Jeff -piirrettyä joka viikko. 1913 Fisher perusti oman tuotantoyhtiön ja toi markkinoille vuosien myötä yli 300 animaatioelokuvaa sankareistaan. Siitä tuli pisin animaatiosarja elokuvateattereissa koskaan. Kippari Kalle -animaatioita on enemmän, mikäli myös televisiopiirretyt lasketaan mukaan. Stripin suosio oli niin suuri, että Yhdysvalloissa sanonta "Mutt and Jeff" tarkoittaa yhä mitä tahansa miesparia, joista toinen on pitkä ja toinen pätkä, vaikka itse sarja on Yhdysvalloissa tätä nykyä lähes täysin unohdettu. Suomalaisena vastineena voidaan hyvin nähdä Ola Fogelbergin Pekka Puupää ja Pätkä. Brittiläisestä cockney-riimittelyslangissa "Mutt and Jeff" tarkoittaa tyhmää tai kuuroa (sointuu sanan deaf kanssa); sillä voidaan tarkoittaa myös hyvä poliisi-paha poliisi -kuulustelutekniikkaa. Moni underground-sarjakuvan tekijät, kuten Robert Crumb, on tunnustanut saaneensa vaikutteita Bud Fisheriltä. Matti Mainio ja Jussi Juonio ovat Suomessa tulleet tutuiksi Seura- lehden sarjakuvasivuilta. Jossain suomalaisissa lehdessä niitä on julkaistu nimellä Pitkänen ja Pätkänen. Luokka:Yhdysvaltalainen sarjakuva Luokka:Strippisarjakuva Luokka:Sarjakuvahahmot
Avast Antivirus

Avast Antivirus on tšekkiläisen Avast Softwaren kehittämä virustorjuntaohjelmisto Windows-, Linux-, Mac OS-, Palm OS-, iOS ja Android- käyttöjärjestelmille. Ensimmäinen versio ohjelmistosta julkaistiin jo vuonna 1988, ja erityisesti ohjelman ilmainen kotiversio on nykyään yksi suosituimmista virustorjuntaohjelmistoista Windowsille.Avast! blog – 100 Million Users Avast-nimi tulee sanoista "Anti-virus - Advanced Set".AVAST Software is the new company name Ohjelmisto on saatavilla 45 eri kielellä, myös suomeksi. Vuonna 2012 Avastilla oli 17,4 % osuus tietoturvaohjelmistojen markkinoilla. Vuonna 2013 Avast-ohjelmistoja oli asennettu yli 200 miljoonaan laitteeseen.Market Share Report June 2012 old Avast-virustorjuntaohjelmisto sai palkinnon Virus Bulletin -testessäVB100 comparative testing ja Secure Computing Readers -luotettavuus palkinnon hyvien testaustulosten johdosta.2006 SC Awards Winners Arkistoitu scmagazine.com Ohjelmiston käyttämä skannausmoottori on saanut ICSA Labsin ja West Coast Labsin hyväksymän sertifikaatin.Checkmark Certification == Avast Software == Heinäkuussa 2016 Avast! osti kilpailevan AVG:n 1,3 miljardilla dollarilla. Avast yhdistyi NortonLifeLockin (entinen Symantec) kanssa syksyllä 2022. Uuden yhtiön nimi on Gen Digital. == Ohjelman toiminta == Avastin tuotteet käyttäjien laitteissa toimivat sensoreina, jotka etsivät ja raportoivat uhkia lähettäen niistä tiedot analysoitavaksi Avastin pilvipalvelimille. Ohjelmisto päivittää itseään noin kuuden minuutin välein pienillä tekstiviestin kokoisilla päivityksillä. == Versiot == === Työpöytäohjelmistoja === * Avast Free Antivirus – Kotikäyttöön tarkoitettu ilmainen antivirus. * Avast Pro Antivirus – Kotikäyttöön tarkoitettu laajempi maksullinen versio. * Avast Internet Security – Sama kuin Pro, mutta sisältää myös palomuurin. * Avast! Premier – Sama kuin Internet Security, mutta sisältää useita lisäominaisuuksia. * Avast Free Mac Security – OS X koneille tarkoitettu virustorjuntaohjelmisto. * Browser Cleanup – Verkkoselaimen puhdistus ja optimointityökalu. * SecureLine VPN – Luo yksityisen ja salatun verkon langattomasti. === Yritysratkaisut === * Avast for Business – Pienyrityksille tarkoitettu ilmainen antivirus. * Endpoint Protection * Endpoint Protection Plus * Endpoint Protection Suite * Endpoint Protection Suite Plus * Email Server Security – Sähköpostien suojausjärjestelmä. * File Server Security – Tiedostojen varmuuskopiontijärjestelmä. * Security Suite for Linux – Linux-laitteille suunnattu tietoturvaohjelmisto. === Mobiiliratkaisut === * Antivirus and Anti- Theft ** Avast Mobile Security & Antivirus – Android -laitteelle tarkoitettu ilmainen tietoturvaohjelmisto. ** Avast Mobile Premium – Maksullinen laajempi tietoturvaratkaisu Androidille. * Suorituskyvyn parantamiseen suunnattuja: ** Cleanup ** BatterySaver ** SecureLine VPN ** Ransomware Removal ** Anti theft rooted * SecureLine VPN – Vain iOS-laitteille. == Lähteet == == Aiheesta muualla == * Virallinen sivusto * Avastin palkinnot ja sertifikaatit Luokka:Tietoturvaohjelmat Luokka:Seulonnan keskeiset artikkelit
Laukka (Muhos)

Laukka on kylä Oulujoen ja valtatien 22 varrella Muhoksen kunnassa Pohjois- Pohjanmaalla. Kylä sijaitsee noin kuuden kilometrin päässä Muhoksen keskustaajamasta ja noin 27 kilometrin päässä Oulun keskustasta. Laukan naapurikylät ovat Rova, Soso, Kopsa ja Päivärinne. Laukka ja Päivärinne ovat sittemmin kasvaneet yhteen Muhoksen kirkonkylän kanssa. Kylän keskus sijaitsee valtatien 22 ja seututien 834 risteyskohdassa, jossa sijaitsee myös Laukan silta. Maatalousvaltainen kylä levittäytyy Oulujoen molempia rantoja reunustavalle peltoalueelle. Alueen pääväylät ovat Oulujoen eteläpuolinen valtatie 22 sekä pohjoispuolen yhdystie 8300. Aiemmin myös Oulujoki oli tärkeä kauppareitti. Luokka:Muhoksen kylät
Rova (kylä)

Rova on kylä ja entinen rautatien seisake Muhoksen kunnassa, valtatien 22 ja Oulun–Kontiomäen rautatien varrella, Oulujoen etelärannalla. Kylä sijaitsee noin kahdeksan kilometrin päässä Muhoksen keskustaajamasta ja noin 26 kilometrin päässä Oulun keskustasta. Alun perin maatalouspainotteinen kylä on nykyisin kehittymässä omakotitaloalueeksi. ==Liikenne== Alueen tärkein liikenneväylä on valtatie 22. Junaliikenne Rovalla päättyi 1980-luvulla, kun Rovan seisake lakkautettiin lättähattuliikenteen päättyessä. Luokka:Muhoksen kylät
Repaleinen kumpupilvi

thumb|200px|right|Cumulus fractus, repaleinen kumpupilvi Repaleinen kumpupilvi (, Cu fra) on eräs kumpupilven muoto. Se on tyypillinen Suomessa kesäisenä vuodenaikana, kun auringon lämmittämä, maanpinnan läheinen ilma konvektion johdosta nousee tiivistymiskorkeuteensa ja ilmankosteus alkaa tiivistyä näkyvään muotoon pilveksi. Konvektion jatkuessa repaleinen kumpupilvi jatkaa kasvuaan ja kehittyy tyypillisesti alaosaltaan tasaisemmaksi kauniin sään kumpupilveksi (). Repaleista kumpupilveä voivat ulkoasultaan muistuttaa huonon sään sadepilven riekaleet () ja etenkin repaleinen sumupilvi (). Repaleisia huonon sään pilviä (pannus) esiintyy myös satavan verhopilven (As), kuuropilven (Cb) tai kumpupilven (Cu) yhteydessä. Repaleisen sumupilven syntytapa on erilainen kuin repaleisen kumpupilven, sillä repaleinen kumpupilvi voi esimerkiksi tiivistyä yllä olevasta satavasta pilvestä tulleesta sateesta. Repaleisia sumupilviä syntyy myös sumun hälvetessä. == Katso myös == *Cumulus humilis *Stratus (fractus) *Nimbostratus ==Lähteet== ==Aiheesta muualla== Luokka:Alapilvet
Altostratus translucidus

thumb|200px|right| Altostratus translucidus Altostratus translucidus on läpikuultava verhopilvi, joka monesti enteilee sadetta, koska se liittyy lämpimään rintamaan. Aurinko paistaa tämän pilven läpi, kuin pilvi olisi himmennettyä lasia. Jos tämä pilvi paksunee niin, että aurinko ei enää näy, on odotettavissa sadetta. == Katso myös == *Altostratus Luokka:Keskipilvet
Ksifos

Ksifos () on kreikkalaistyyppinen lyhyt lyömämiekka, joka palveli muun muassa hopliittien, raskaan kreikkalaisen jalkaväen, toissijaisena aseena keihään ollessa ensisijainen ase. Roomalaisten vastaava miekka oli gladius. Ksifos poikkeaa kuitenkin myöhäisemmästä gladiuksesta teränsä osalta. Siinä missä gladius oli teräksinen ja tasaisen leveä kaikista kohdistaan, oli ksifos terän kärjestä hiukan tyveä leveämpi. Kreikkalaisten taistelutaktiikassa raskas jalkaväki hyökkäsi falangimuodostelmassa kohti vihollisrivistöjä suuret, pyöreät, aspis-kilvet suojanaan. Kun kontakti viholliseen saatiin, alkoivat hopliitit surmata vihollisiaan noin 3-4 metriä pitkillä keihäillään. Mikäli keihäs putosi, hajosi tai sen käyttäminen oli muuten mahdotonta, käytettiin ksifosta. Ase soveltui sekä pistämiseen että viiltämiseen. Aseen pieni koko teki siitä helpon käsiteltävän sekasortoisissa taisteluissa. Luokka:Miekat Luokka:Antiikin Kreikan sotahistoria
Tangenttikiihtyvyys

Tangenttikiihtyvyys (ratakiihtyvyys) on ympyräliikkeessä radan tangentin suuntainen kiihtyvyys. Sen voi laskea kulmakiihtyvyydestä {\alpha} ja säteestä r kaavalla :a_{\mathrm{t}} = r \cdot {\alpha}Muuttuva ympyräliike; Internetix Kohtisuoraan tangenttikiihtyvyyttä vastaan on keskeiskiihtyvyys. Tangenttikiihtyvyyttä esiintyy ympyräliikkeessä, kun vauhti ei ole vakio. Vauhdin ollessa vakio on vain normaalikiihtyvyyttä. Toisin sanoen normaalikiihtyvyys muuttaa suuntaa, mutta tangenttikiihtyvyys vauhtia. == Lähteet == Luokka:Suureet
Altocumulus undulatus

Altocumulus undulatus eli aaltomainen hahtuvapilvi esiintyy 2000-5000 metrin korkeudessa. Se on cirrocumulus- eli palleropilveä tummempi, mutta pienempi kuin kumpukerrospilvi. Altocumulus undulatus on yleensä harmaa, mutta myös valkoisia pilviä tavataan. Pilven keskipaksuus on yleensä alle 100 metriä. Toisin kuin jotkut pilvet, altocumulus undulatus esiintyy kaikkina vuodenaikoina. Altocumulus undulatus syntyy keskikorkeuksien windshear- tilanteessa, jolloin tuulen nopeus ja/tai suunta muuttuu äkillisesti korkeuden muuttuessa. Nopeuden muutos aiheuttaa paine-eron, joka laittaa ilmamassan aaltoliikkeeseen (vrt. aaltojen synty vedessä). == Katso myös == *Altocumulus == Lähteet == == Aiheesta muualla == Luokka:Keskipilvet
Norman Mineta

Norman Yoshio Mineta (12. marraskuuta 1931 San Jose, Kalifornia – 3. toukokuuta 2022Norman Mineta, transportation secretary who helped create TSA, dies at 90 Edgewater, Maryland) oli yhdysvaltalainen poliitikko ja demokraattisen puolueen jäsen. Mineta oli Yhdysvaltain kauppaministeri 20. heinäkuuta 2000 – 20. tammikuuta 2001 Bill Clintonin ja liikenneministeri 25. tammikuuta 2001 – 7. heinäkuuta 2006 George W. Bushin kabinetissa.http://bioguide.congress.gov/scripts/biodisplay.pl?index=M000794 ==Varhainen elämä, ura ja perhe== Mineta syntyi San Joséssa Kaliforniassa japanilaisille maahanmuuttajavanhemmilleen. Toisen maailmansodan aikana Minetan perhe kuljetettiin internointileirille Wyomingiin lähelle Codya satojen muiden amerikanjapanilaisten ja japanilaisten maahanmuuttajien kanssa. Eristysleirillä sudenpentu Mineta tapasi toisen partiolaisen, Alan K. Simpsonin, tulevan Yhdysvaltojen senaattorin Wyomingista, joka usein vieraili eristysleirillä joukkojensa kanssa. Kaksikosta tuli ja he ovat vieläkin läheisiä ystäviä ja poliittisesti liittoutuneita. Mineta valmistui Kalifornian yliopiston Berkeleyn kampuksen Walter A. Haasin liiketalouden korkeakoulusta vuonna 1953 kauppatieteiden kandidaatiksi. Sinä vuonna hän liittyi Yhdysvaltain maavoimiin ja palveli tiedustelu-upseerina Japanissa ja Koreassa. Sen jälkeen hän meni töihin isänsä Mineta Insurance Agency -vakuutusyhtiöön. Mineta oli naimisissa Danealia ”Deni” Minetan kanssa. Mineta sai vaimonsa kanssa kaksi lasta, David ja Stuart Mineta, sekä kaksi poikapuolta, Robert ja Mark Brantner. ==Valtuusto- ja pormestariura== Hänen poliittinen uransa alkoi vuonna 1967, kun San Josén kaupunginvaltuustoon pormestari Ron James osoitti hänelle paikan. Vuonna 1969 hänet uudelleenvalittiin ja hänestä tuli myös varapormestari. Vuonna 1971 hän asettui ehdolle 14 muun ehdokkaan kanssa pormestarin virasta. Mineta voitti jokaisen vaalipiirin ja yli 60 prosentin äänisaaliilla hänestä valittiin 59:s San Josén pormestari ollen ensimmäinen aasianamerikkalainen pormestari Yhdysvaltojen kaupungissa. Pormestarina Mineta lopetti kaupungin 20 vuoden vanhan nopean kasvun politiikan, joka perustui alueliitoksiin, luoden rakentamiselle vapaita alueita Itä- ja Etelä-San Joséen. Hänen varapormestarinsa Janet Gray Hayes jatkoi hänen kaupungin pormestarina vuonna 1975. ==Yhdysvaltojen kongressi== Vuodesta 1975 vuoteen 1995 Mineta työskenteli Yhdysvaltain edustajainhuoneessa edustaen Piilaakson aluetta. ==Muuta== San Josén kansainvälinen lentoasema ja Kalifornian valtatie 85 ovat nimettyjä hänen mukaansa. == Lähteet == == Aiheesta muualla == Luokka:Amerikanjapanilaiset Luokka:George W. Bushin hallituksen jäsenet Luokka:Bill Clintonin hallituksen jäsenet Luokka:Yhdysvaltain edustajainhuoneen jäsenet Luokka:Yhdysvaltain kauppaministerit Luokka:Yhdysvaltain liikenneministerit Luokka:Yhdysvaltalaiset demokraattipoliitikot Luokka:Presidential Medal of Freedom Luokka:Vuonna 1931 syntyneet Luokka:Vuonna 2022 kuolleet
Fra Filippo Lippi

Fra Filippo Lippi tai Filippo Lippi (noin 1406 Firenze – 8. lokakuuta 1469 Spoleto)Fra Filippo Lippi britannica.com oli italialainen taidemaalari, joka vaikutti renessanssiajan Firenzessä. Lippi antoi vuonna 1421 luostarilupauksen Santa Maria del Carminen luostarissa Firenzessä. Siellä hän myös perehtyi Masaccion freskoihin. Vaikka Lippi oli munkki, hän oli luonteeltaan melko epäsovinnainen ja sai nunna Lucrezia Butin kanssa kaksi lasta. Myöhemmin paavi vapautti parin luostarilupauksesta, ja he saattoivat avioitua. Heidän lapsistaan Filippino Lippi seurasi myöhemmin isänsä jalanjälkiä ja kehittyi myös huomattavaksi taidemaalariksi. Lippi lienee joutunut kirkon piirissä vaikeuksiin rakkaussuhteensa vuoksi. Tällöin Firenzen hallitsija Cosimo de’ Medici ryhtyi Lippin mesenaatiksi, ja Lippi saattoi jatkaa taiteellista työskentelyään. Vuonna 1434 Lippi oli Padovassa, jossa hän toteutti maalauksen Santon basilikaan. Teos on sittemmin hävinnyt. Hänen 1430-luvun työnsä ovat sävyltään tummia ja muistuttavat Venetsian myöhäisgotiikkaa. 1440-luvulla Lippi kuitenkin löysi tekniikan, jossa erilaisten valovaikutelmien ja eloisan viivakudelman avulla luodaan kolmiulotteinen kuva. Tästä alkoi Lippin tuotteliain kausi, johon kuuluvat maalaukset Pyhän Neitsyen kruunaus (1441–1447), Pyhän Neitsyen ilmestys Pyhälle Bernhardille sekä Praton tuomiokirkossa oleva Pyhän Stefanuksen ja Johannes Kastajan elämää kuvaava freskosarja (1452–1464). Lippin teokset lähtevät Masaccion perinteestä, mutta niille on tyypillistä Alppien pohjoispuolisen kuvataiteen arkirealismi ja kirkkaiden värien käyttö. Lippi sijoitti kristilliset hahmot oman aikansa ympäristöön ilman ulkoista loistoa. Lippin uran viimeinen vaihe 1450-luvun lopulta alkaen sisältää puhtaan kauneuden ja valon herkkien vaihtelujen tavoittelua. Siitä ovat esimerkkejä Uffizin galleriassa oleva Pyhä Neitsyt ja vuonna 1467 aloitetut Spoleton tuomiokirkon freskot. == Lähteet == == Aiheesta muualla == Luokka:Italialaiset taidemaalarit Luokka:Renessanssin taidemaalarit Luokka:1400-vuosikymmenellä syntyneet Luokka:Vuonna 1469 kuolleet
Kid Icarus

Kid Icarus on Intelligent Systemsin kehittämä ja Nintendon vuonna 1986 julkaisema tasohyppelyvideopeli. Peli julkaistiin Japanissa Famicom Disk Systemille ja muualla Nintendo Entertainment Systemille. Kid Icaruksen suunnittelusta vastasi Gunpei Yokoi, ja musiikista Hirokazu Tanaka."Transcription of game's credits". Kid Icarus Coliseum. Peli oli ensimmäinen julkaisu Kid Icarus -pelisarjassa. == Kehityshistoria == Kid Icarus perustuu Metroidin pelimoottorille sisältäen vaakasuoraan ja pystysuoraan rullaavaa pelikuvaa. Molemmat pelit julkaistiin samana päivänä samalla ”Password Pak” -myyntivaltilla. (Famicom Disk Systemin versiossa oli tallennuspaikat, toisin kuin NES-versiossa, jossa oli salasanajärjestelmä tallentamiseen.) Metroidista tuli yksi Nintendon tärkeimmistä pelinimikkeistä ja Kid Icaruksesta kulttiklassikko. Kid Icarukselle julkaistiin Game Boylle vuonna 1991 jatko-osa nimeltään Kid Icarus: Of Myths and Monsters. Peli on lähes identtinen NES-pelin kanssa, mutta sisältää joitakin uusia ominaisuuksia, kuten hypyn jälkeen mahdollisuuden leijua hitaammin maahan. Lisäksi pelissä on mahdollistaa tallentaa. Vuonna 2011 julkaistulle Nintendo 3DS -käsikonsolille on ilmestynyt jatko-osa nimeltään Kid Icarus: Uprising. 10\. elokuuta 2004 Kid Icarus julkaistiin Japanissa uudestaan osana Famicom Mini Series -pelisarjaa. Peli oli yksi marraskuussa 2016 julkaistun Nintendo Classic Mini -pelikonsolin peleistä. == Vastaanotto == Huolimatta Metroidin varjoon jäämisestä Kid Icarus on yleisesti tunnustettu hyväksi peliksi. Se oli 84. sijalla IGN-sivuston vuoden 2003 ”Top 100 Games of All Time” (sata parasta peliä kautta aikojen)"IGN's Top 100 Games of All Time (81-90)" . IGN. 29. huhtikuuta 2003. ja oli myös GameSpy-sivuston Hall of Famessa.Cassidy, William. "Like its mythological namesake, Kid Icarus's time in the sun was entirely too brief". GameSpy. 14. syyskuuta 2003. Mikrobitin Jukka Tapanimäki antoi pelin NES-versiolle 72 pistettä sadasta.Mikrobitti 6–7/1990, Konsolaatikko-palsta, sivu 39 == Lähteet == == Aiheesta muualla == * Luokka:Vuoden 1986 videopelit Luokka:Nintendo Entertainment System -pelit Luokka:Game Boy Advance -pelit Luokka:Virtual Console -pelit Luokka:Tasohyppelyt Luokka:Kuvitteelliset muodonmuuttajat Luokka:Nintendon julkaisemat videopelit
Altocumulus floccus

Altocumulus floccus on kokkareinen hahtuvapilvi. Sen osaset ovat kuin pumpulipallojaStorm Dunlop, Sää, WSOY 2006, sivu 49. Pilvilaikut ovat erilliset ja pyöristyneet, yleensähän altocumulus koostuu litteistä osista. Pilvihattarat ovat palleromaisia, repaleisin pohjin varustettuja, ja niistä saattaa roikkua sadeviirujaPilvibongerin opas, sivu 114. Pilven tavallisesti litteiden osien pyöristyminen kertoo nousuliikkeestä ja rauhattomuudesta ilmakehässä. Joskus koko pilvi räjähtää suurella nopeudella ylöspäin. Kesällä pilvi voi ennakoida ukkosta. Pilven lähisukulainen on kokkareinen kumpukerrospilvi. == Katso myös == *Altocumulus *Altocumulus castellanus == Lähteet == == Aiheesta muualla == Luokka:Keskipilvet
Banguin yliopisto

Banguin yliopisto () on Keski-Afrikan tasavallassa toimiva julkinen yliopisto. Se toimii maan pääkaupungissa Banguissa. Hallinnollisesti yliopisto on maansa korkeakoulutuksesta sekä tieteellisestä ja teknisestä tutkimuksesta vastaavan ministerin alaisuudessa. Yliopiston rehtorina on toiminut muiden muassa Jean- Laurent Syssa-Magalé ja Faustin-Archange Touadéra. Ennen Ranskan siirtomaan Oubangui-Charin eli nykyisen Keski-Afrikan tasavallan itsenäistymistä useimmat opiskelijat muuttivat Ranskaan suorittamaan korkeakouluopintojaan. Vuoden 1958 itsenäistymisen jälkeen valtio osallistui korkeakouluopetuksen kehittämiseen FESAC-säätiön myötä. FESAC toimi useiden vanhojen siirtomaiden alueilla järjestäen erikoistunutta koulutusta, esimerkiksi Keski-Afrikan tasavallassa toimi maatalousinstituutti. FESAC:n toiminta päättyi 1960-luvun lopulla. 12. marraskuuta 1969 perustettiin valtion määräyksestä Banguin yliopisto. Toiminta aloitettiin vuonna 1971. Yliopisto laajensi opetusalojaan, jotka sisältävät nykyisin maatalouden lisäksi tieteellistä tutkimusta, oikeustiedettä, taloustiedettä, maaseudun kehitystä ja vapaita taiteita. == Lähteet == ==Aiheesta muualla== * L’Université de Bangui modernise sa pédagogie (5.4.2018) (centrafriqueactu.com) Luokka:Bangui Luokka:Korkeakoulut Luokka:Keski-Afrikan tasavallan rakennukset ja rakennelmat Luokka:Afrikan tiede ja tekniikka
Epäurheilijamainen käytös

Epäurheilijamainen käytös tarkoittaa käytöstä, jossa pelaaja tietoisesti rikkoo sääntöjä ja häiritsee vastustajan peliä tietoisesti esimerkiksi huudahtelemalla tai loukkaamalla vastustajaa fyysisesti tai henkisesti. Jokaisessa urheilulajissa on mahdollisuus käyttäytyä epäurheilijamaisesti ja useassa lajissa säännöt myös kieltävät epäurheilijamaisen käytöksen. Epäurheilijamaiseen käytökseen jatkuvasti syyllistyviä usein halveksitaan ja pelkkä väitekin on loukkaava. Myös puhekielessä ja arkipäivän asioissa epäurheilijamaisella käytöksellä voidaan viitata henkilöön, joka rikkoo yhteisiä sääntöjä siten, että muut joutuvat kärsimään rikkojan tekojen seuraukset. == Esimerkkejä epäurheilijamaisesta käytöksestä eri urheilulajeissa == === Yleisiä esimerkkejä === * tuomarin huijaaminen tai hämääminen * muiden urheilijoiden suoritusten häirintä * loukkaava käytös tuomareita, muita urheilijoita, toimitsijoita tai yleisöä kohtaan. ===Jalkapallo=== * törkeät virheet * vastustajasta kiinnipito tai ajan kulutus tarkoituksena estää vastustajaa saamasta palloa * filmaaminen * häirintä (esimerkiksi heiluminen tai huutaminen) * kaikki käyttäytyminen, mikä on tuomarin mielestä epäurheilijamaista tai reilun pelin vastaista * kiroilu. ===Salibandy=== * tahallinen kaukalon tai maalin kehikon potkiminen, kaataminen tai lyöminen mailalla * mailan tai muiden varusteiden heittäminen pelikatkon aikana tai vaihtoalueella. ===Koripallo=== * pelin viivyttäminen estämällä pallon peliin toimittamista * kohtuuttoman kovan kontaktin aiheuttaminen pelitilanteessa, erityisesti ilmassa olevaan pelaajaan törmääminen tai selästä työntäminen. === Hevosurheilu === * hevosen lyöminen tai tarpeettoman kovakourainen käsittely * radan jatkaminen suorituksen hylkäämisen jälkeen ellei tuomari anna erityislupaa. Luokka:Urheilutermit Luokka:Käytös- ja tapatieto Luokka:Aggressio
Kuolemattomat

Kuolemattomat () eli Kymmenen Tuhatta olivat Herodotoksen mukaan Persian kuninkaan henkivartiokaarti ja valtakunnan ammattilaisarmeija ainakin persialaissotien aikana sekä niiden jälkeen, kunnes Aleksanteri Suuri löi heidät lopullisesti Issoksen taistelussa vuonna 333 eaa. Kymmenen Tuhatta kuvastaa kirjaimellisesti joukon lukumäärää, sillä sotilaiden lukumäärä pidettiin aina kymmenessätuhannessa. Tämä tarkoitti sitä, että kuolleet, haavoittuneet tai sairaat sotilaat korvattiin uusilla jotta aktiivipalveluksessa olevien lukumäärä olisi aina kymmenentuhatta. Herodotos kertoo, että jokainen "kuolematon" oli syntyperäinen persialainen tai meedialainen. Kuolemattomat olivat raskasta jalkaväkeä, jotka saivat vaativan erikoiskoulutuksen, mutta myös sitä myöten nauttivat erikoiskohtelusta. Heillä oli sotaretkillä oma ruokansa ja erityiset karavaanit kuljettivat heidän palvelijoitaan. Sotilailla oli aseistuksenaan kevyet kilvet, lyhyet keihäät, voimakkaat jouset ja akinakes-miekat. Keihäs oli rautainen ja siinä oli, sotilaan arvosta riippuen, joko kultainen tai hopeinen vastapaino. Herodotos sanoo "kuolemattomien" vaatetuksen koostuneen tiarasta tai ohuesta huopaisesta hatusta, hihallisesta tunikasta, suomupanssarista ja housuista. Persialaisilta ei ole jäänyt mainintaa "kuolemattomista" joten suurin osa tiedoista on saatu Herodotokselta. Nimi "kuolematon" ei kuitenkaan ole länsimaisen perimätiedon mukaan aivan osuva, sillä kuuluisimmat taistelut, joihin he osallistuivat (Marathon, Thermopylai ja Issos), päättyivät heidän osaltaan nöyryyttäviin häviöihin. Luokka:Historialliset joukkotyypit
Juoppokuski

Juoppokuski eli kännikuski on puhekielinen nimitys selvälle henkilölle, joka kuljettaa humalassa olevia henkilöitä kulkuvälineellä turvallisesti. Kuljettaminen edellyttää häneltä pidättäytymistä alkoholin käytöstä. Humalassa olevien kuljettaminen tapahtuu pääsääntöisesti joko jonkun ryhmän jäsenen tai kuskin omalla autolla. Valintaan voivat vaikuttaa auton tai ryhmän koko, auton taloudellisuus ja auton sopivuus tehtävään. Selvänä pysymään lupautunut eli kuski ajaa ryhmän loppuillasta kotiin tai muuhun suunniteltuun paikkaan. Ryhmä tarjoaa kuskille tästä teosta yleensä palkkioksi rahaa ja/tai ilmaiset alkoholittomat juomat. Jos ryhmä on matkalla tanssilavalle tai yhtyeen keikalle, palkkio voi olla ryhmän maksama pääsylippu. Joidenkin ryhmien sisällä juoppokuskin rooli kiertää vuoroissa. Suurimmissa kaupungeissa verrattain edulliset yöbussit ovat usein korvaava vaihtoehto kuskille. Usein aikataulut eivät kuitenkaan sovi yhteen esimerkiksi keikkojen alkamis- ja päättymisaikojen suhteen. Yhdysvalloissa on useita eri kampanjoita humaltuneena ajamista vastaan ja juoppokuskien käyttämisen puolesta. Useissa maissa (esim. Etelä-Korea, Kanada) on yrityksiä, joista ajokyvytön henkilö voi tilata tilauskuljettajan (tai korvauskuljettajan) kuljettamaan hänet kotiin tai muuhun paikkaan tilaajan omalla autolla. == Lähteet == Luokka:Alkoholikulttuuri Luokka:Autoilu
Sirin

Sirin () on venäläisten legendojen myyttinen olento, jolla on naisen pää ja linnun, tavallisesti pöllön, ruumis. Se on alkonostin ja gamajunin ohella yksi kolmesta venäläisen kansanperinteen hahmosta, jotka ovat puoliksi lintuja ja puoliksi naisia. Sirin on ilmeisesti perua kreikkalaisen mytologian seireeneistä. Seireenien tapaan sirinin laulu on vaarallista kuolevaisille: kuullessaan sirinin kauniin äänen miehet unohtavat kaiken muun, seuraavat niitä ja kuolevat. Sirinin voi karkottaa pitämällä kovaa melua. Kuva:Bilibin sirin bi.JPG|Ivan Bilibinin sirin Kuva:Grebnev sirin postcard.JPG|Postikortti vuodelta 1908 Kuva:Sirin lubok.jpg|Venäläinen lubok, 1800-luku Kuva:Sirin lubok1.jpg|Venäläinen lubok, 1800-luku Luokka:Venäläinen kansanperinne
Leo Löwenthal

Leo Löwenthal (3. marraskuuta 1900 Frankfurt am Main, Saksa - 21\. tammikuuta 1993 Berkeley, Kalifornia) oli saksalainen sosiologi, joka liitetään yleensä Frankfurtin koulukuntaan. Löwenthal muutti Yhdysvaltoihin vuonna 1934 ja sai 1956 professuurin Kalifornian yliopistosta, Berkeleystä. Hän kuului yhdessä Theodor W. Adornon, Max Horkheimerin ja Herbert Marcusen kanssa kriittisen teorian perustajiin. Löwenthalin työt lukeutuvat myös kirjallisuussosiologian pohjatöihin. Luokka:Saksalaiset sosiologit Luokka:Frankfurtin koulukunta Luokka:Vuonna 1900 syntyneet Luokka:Vuonna 1993 kuolleet
Stavka

Stavka () oli Venäjän keisarikunnan ja sittemmin Neuvostoliiton asevoimien pääesikunta; termiä on käytetty jo Kiovan Venäjän ajoista. Stavka tarkoittaa sekä pääesikuntarakennusta että sen henkilökuntaa. Länsimaissa on käytetty kapitalisoitua kirjoitustapaa STAVKA, vaikkei kyse ole akronyymistä. Ensimmäisen maailmansodan aikainen pääesikunta oli nimeltään Stavka Verhovnogo glavnokomandujuštšego (Ста́вка Верхо́вного главнокома́ндующего, suomeksi Ylipäällikön istuin), toisen maailmansodan aikainen Stavka Verhovnogo glavnokomandovanija (Ста́вка Верхо́вного главнокома́ндования). == Toiminta == Ensimmäisen maailmansodan alusta lähtien esikuntapäällikön johtaman Stavkan tehtävä oli avustaa Venäjän keisarin Nikolai II:n nimittämää ylipäällikköä. Sodan ensimmäisen vuoden ajan ylipäällikkönä toimi Nikolai Nikolajevitš Romanov esikuntapäällikkönään kenraali Nikolai Januškevitš, minkä jälkeen Nikolai II otti ylipäällikkyyden itselleen. Uudeksi esikuntapäälliköksi nimitettiin Mihail Aleksejev. Stavka toimi jakaantuneena useisiin osastoihin ja yhteistyössä liittolaismaiden sotilaallisten edustajien kanssa. Se myös lähetti omia edustajiaan liittolaismaiden pääesikuntiin. Stavka sijaitsi ensin Baranavitšyn kaupungissa, mistä se siirrettiin Mogileviin elokuussa 1915. Helmikuun vallankumouksen yhteydessä Nikolai II luopui kruunusta, ja Mihail Aleksejevista tuli ylipäällikkö kahdeksi kuukaudeksi. Toukokuussa 1917 hänet korvasi Aleksei Brusilov. Epäonnistuneen Kerenskin hyökkäyksen jälkeen Aleksandr Kerenski otti ylipäällikkyyden itselleen, mutta jäi Petrogradiin. Syyskuussa esikuntapäälliköksi nimitettiin Nikolai Duhonin, joka puolestaan jäi Mogileviin. Lokakuun vallankumous muutti tilanteen, ja ylipäälliköksi nimitettiin Nikolai Krylenko, joka aloitti aseleponeuvottelut. Toisen maailmansodan aikana Stavka toimi suoraan Josif Stalinin alaisena. == Lähteet == Luokka:Venäjän keisarikunnan armeija Luokka:Neuvostoliiton asevoimat
Sophia Reuter

Sophia Reuter (s. 1971, Dresden) on saksalainen viulisti ja alttoviulisti. Hän aloitti opiskelunsa Leipzigissa 5-vuotiaana. Myöhemmin hän opiskeli Peter Tietzen johdolla Berliinissä. Reuter voitti 10-vuotiaana Johann Sebastian Bach -kilpailun Leipzigissa ja vuonna 1988 musiikkikilpailun Weimarissa. Vuosina 1989–1993 hän opiskeli Alberto Lysyn johdolla Menuhin-akatemiassa. Vuodesta 1997 lähtien Reuter on toiminut professorina samassa opistossa. Hän on levyttänyt muun muassa Naxokselle ja soittanut myös osana Reuter-Trioa ja Camerata Lysyä. Vuosina 2003–2004 Reuter toimi alttoviulistina Hampurin filharmonisessa orkesterissa ja tammikuusta 2006 lähtien Duisburger Philharmonikerissa. == Aiheesta muualla == * Classiconline: Sophia Reuter Luokka:Saksalaiset viulistit Luokka:Saksalaiset alttoviulistit Luokka:Vuonna 1971 syntyneet Luokka:Elävät henkilöt
Sophia Antipolis

Sophia Antipolis on teknopoli, joka sijaitsee Nizzan ja Cannesin välisellä alueella, kaupunki koostuu pääsääntöisesti erilaisista ja erikokoisista informaatio- ja kommunikaatioteknologiaan erikoistuneista yrityksistä. Teknopoli sijaitsee Valbonne Sophia-Antipolis’n kunnan alueella. Vaikka kunta ja teknopoli ovat yhtä kokonaisuutta, niin kuitenkin on tehtävä ero asukkaiden nimityksen suhteen. Sophia-Antipolis’in asukkaita kutsutaan ”sophipolitains”-nimellä ja Valbonnen kylän asukkaita kutsutaan nimellä ”valbonnais”. Elävän urbaanilegendan mukaan senaattori Pierre Lafitte, kansallisen kaivoskoulun johtaja, puolusti suurella innolla sekä teknopolin rakentamista että myös tulevaa nimeä tälle kokonaisuudelle. Hänen vaimonsa oli näet Sophia, josta tulee nimen ensimmäinen osa ja loppuosa tulee Antibesin kaupungin vanhasta nimestä. Todellisuutta lienee kuitenkin se, että nimi Sophia tulee nimen alkuperäisestä merkityksestä, Viisauden jumalattaresta ja loppuosa on jo legendan mukainen eli kreikkalaisesta Antibesin kaupungin nimestä. Alue on kooltaan noin 2 300 hehtaaria ja sen noin 1 300 erilaista ja erikokoista yritystä työllistävät yli 27 000 henkilöä. Valikoitu luettelo yrityksistä ja yhteisöistä, jotka ovat siirtäneet ainakin osan toiminnoistaan Sophia-Antipolis’iin: *Amadeus, matkailualan teknologiayritys *Hewlett- Packard, tietotekniikka, *Air France, lentoyhtiö, *Carrefour, hypermarkettien pääkonttori, *Accenture, yrityskonsulttiyhtiö, *European Telecommunications Standards Institute (ETSI), *INRIA, Sophia-Antipolis’n yksikkö. Informaatio ja automaatiotekniikan kansallinen instituutti, *CNRS, Ranskan kansallinen tieteellisen tutkimuksen keskus, *INRA, Ranskan kansallinen maataloustutkimuksen keskus, *SKEMA Business School, Ranskalainen kaupallinen koulutusinstituutti, *Pariisin Kansallisen kaivoskorkeakoulun laboratoriot, *Polytech'Nice Sophia, (Nice Sophia-Antipolis’n yliopiston teknillinen korkeakoulu), *European Research Consortium for Informatics and Mathematics (ERCIM), *European home of the World Wide Web Consortium (W3C) Samankaltainen kokeilu on meneillaan myös Grenoblessa, jonka itäisessä osassa Grésivaudan’issa toimii Inovallée, sekä Marseillessa, jossa olevassa Gombert’in linnassa toimii myös teknopoli. ==Aiheesta muualla== *Sophia- Antipolis.fr *Nizza-Sophia-Antipolis yliopisto Luokka:Ranskan kaupungit Luokka:Alpes-Maritimes
Sebastian Hess

Sebastian Hess (1971 München – 1. syyskuuta 2021) oli saksalainen sellisti. Hän opiskeli Würzburgissa ja Münchenissä Julius Bergerin ja Helmar Steihlerin johdolla. Vuosina 1990-1994 hän opiskeli Lontoossa, ja myöhemmin sai opetusta myös Mstislav Rostropovitšilta. Hess esiintyi useilla festivaaleilla ympäri Eurooppaa ja Kaukoidässä. Hän levytti muun muassa Naxokselle ja Intermedium Recordsille. ==Lähteet== == Aiheesta muualla == * Viralliset sivut Luokka:Saksalaiset sellistit Luokka:Vuonna 1971 syntyneet Luokka:Vuonna 2021 kuolleet
Luettelo Montenegron kaupungeista

Tämä on luettelo Montenegrossa sijaitsevista kaupungeista. *Andrijevica *Bar *Bijelo Polje *Budva *Cetinje *Herceg Novi *Kotor *Nikšić *Perast *Petrovac *Pljevlja *Podgorica *Sutomore *Tivat *Ulcinj Montenegron kaupungit
Ricardo Gallén

Ricardo Jesús Gallén García (s. 1972 Linares, Jaén) on espanjalainen klassinen kitaristi. Hän aloitti opintonsa 4-vuotiaana ja debytoi vuotta myöhemmin. 10-vuotiaana hän pääsi opiskelemaan Linaresin konservatorioon. Myöhemmin hän opiskeli myös muualla Espanjalla, Salzburgissa ja Münchenissä. Gallén on levyttänyt muun muassa Joaquín Rodrigon teoksia Naxokselle. Hän toimii professorina Barcelonan ”Luthier” -taidekoulussa. == Lähteet == == Aiheesta muualla == * Viralliset sivut , Luokka:Espanjalaiset kitaristit Luokka:Vuonna 1972 syntyneet Luokka:Elävät henkilöt
Maja (kenraali)

Maja oli kenraali, joka eli muinaisessa Egyptissä 18. dynastian aikaan faarao Horemhebin hallituskaudella. Majan arvonimi oli Ikuisuuden seudun rakennustöiden ylivalvoja. Hän oli naimisissa temppelilaulajatar Meritin kanssa. Majan ja Meritin hauta tuhoutui suurimmaksi osaksi toisen maailmansodan aikaisissa pommituksissa. Luokka:Muinaiset egyptiläiset Luokka:Sotaherrat
Sean Hayes

Sean Patrick Hayes (s. 26. kesäkuuta 1970 Chicago, Illinois) on Emmy-palkittu yhdysvaltalainen näyttelijä. Hänet tunnetaan parhaiten Jack McFarlandin roolista komediasarjasta Will & Grace. Näyttelemisen lisäksi Hayes on myös lahjakas muusikko, ja hän on nuorempana toiminut musikaalien ohjaajana chicagolaisessa teatterissa. Huhtikuussa 2010 Hayes kertoi The Advocate -lehden haastattelussa olevansa homoseksuaali. == Lähteet == == Aiheesta muualla == * *Simply Sean Luokka:Yhdysvaltalaiset näyttelijät Luokka:Vuonna 1970 syntyneet Luokka:Elävät henkilöt Luokka:SAG-palkinnon saajat
Antigóni Gkóni

Antigóni Gkóni (, kansainvälisesti usein Antigoni Goni) on kreikkalainen klassinen kitaristi. Hän opiskeli Ateenan kansallisessa konservatoriossa, Lontoon Royal Academy of Musicissa ja New Yorkin Juilliard Schoolissa. Gkóni on levyttänyt muun muassa Naxokselle. Hän vaikuttaa myös The Manhattan Guitar Duossa yhdessä Kevin R. Gallagherin kanssa. == Aiheesta muualla == * Viralliset sivut Luokka:Kreikkalaiset kitaristit
Kolmas vuosituhat

Kolmas vuosituhat on tuhannen vuoden ajanjakso, joka kestää matemaattisessa mielessä vuoden 2001 alusta vuoden 3000 loppuun. Usein yleiskielessä sanotaan vuosituhannen alkavan ja päättyvän vuotta aikaisemmin. Vuosisata Vuosikymmen 2000-luku: 2000, 2010, 2020, 2030, 2040, 2050, 2060, 2070, 2080, 2090 2100-luku: 2100, 2110, 2120, 2130, 2140, 2150, 2160, 2170, 2180, 2190 2200-luku: 2200, 2210, 2220, 2230, 2240, 2250, 2260, 2270, 2280, 2290 2300-luku: 2300, 2310, 2320, 2330, 2340, 2350, 2360, 2370, 2380, 2390 2400-luku: 2400, 2410, 2420, 2430, 2440, 2450, 2460, 2470, 2480, 2490 2500-luku: 2500, 2510, 2520, 2530, 2540, 2550, 2560, 2570, 2580, 2590 2600-luku: 2600, 2610, 2620, 2630, 2640, 2650, 2660, 2670, 2680, 2690 2700-luku: 2700, 2710, 2720, 2730, 2740, 2750, 2760, 2770, 2780, 2790 2800-luku: 2800, 2810, 2820, 2830, 2840, 2850, 2860, 2870, 2880, 2890 2900-luku: 2900, 2910, 2920, 2930, 2940, 2950, 2960, 2970, 2980, 2990 == Lähteet == *
László Hadady

László Hadady (s. 1956, Békésszentandrás) on unkarilainen oboisti. Hän oli vuosina 1976-1980 Unkarin valtion konserttiorkesterin jäsen. Vuonna 1980 hänestä tuli pariisilaisen Ensemble InterContemporainin soolo-oboisti. Vuodesta 1995 lähtien hän on toiminut kamarimusiikin ja pedagogian professorina Pariisin musiikkiakatemiassa. Hadady on soittanut säännöllisesti Franz Liszt -kamariorkesterin, Pariisin oopperan orkesterin, Ranskan radion sinfoniaorkesterin ja Budapestin festivaaliorkesterin kanssa. Hän on toiminut myös kamarimuusikkona. Luokka:Unkarilaiset oboistit Luokka:Vuonna 1956 syntyneet Luokka:Elävät henkilöt
Aku Ankan juhlasarjat 1

Aku Ankan juhlasarjat 1 avasi yhden suosituimmista suomalaisista Disney- kirjasarjoista, Aku Ankan juhlasarjat. Ensimmäinen osa sisältää lähinnä Carl Barksin 10-sivuisia vitsisarjoja, joskin joukkoon mahtuu myös kaksi pidempää tarinaa Liian monta lemmikkiä (Too Many Pets) ja Jättiläismuurahaiset (The Titanic Ants!). Kaikki tarinat ovat aivan Barksin varhaisinta tuotantoa, lukuun ottamatta Jättiläismuurahaisia. Aivan varhaisimmista tarinoista välistä oli jätetty Muumion sormus (The Mummy's Ring), joka on julkaistu myöhemmin kirjasarjan osassa 8. Kirjan kansikuvana on Barksin öljyvärimaalaus Dude for a Day vuodelta 1975. Tätä samaa linjaa jatkettiin muissakin sarjan kirjoissa. Jokaisen osan kannessa on aina jokin Barksin öljyvärimaalaus. Jokaisessa kirjassa on myös esipuhe. Ensimmäisessä osassa se oli Pekka Tuliaran kirjoittama Vauhtia, vitsejä ja villiä mielikuvitusta!, joka oli lyhyt tiivistelmä Barksin urasta ja saavutuksista. Kirjassa on 172 sivua. == Tarinat == Järj.nro Tarina­koodi Suomenkielinen nimi Alkukielinen nimi Suomentaja Sivuja 1 W WDC 31-05 Ryytimaa The Victory Garden Veksi Lehtinen 10 2 W WDC 32-02 Oikukas onnenkalu The Rabbit's Foot Veksi Lehtinen 10 3 W WDC 33-01 Rantavahti Lifeguard Daze Veksi Lehtinen 10 4 W WDC 34-01 Hyvien tekojen päivä Good Deeds Pauli Kallio 10 5 W WDC 35-01 Turistina Teksasissa The Limber W Guest Ranch Veksi Lehtinen 10 6 W WDC 36-01 Suurriistan jäljillä The Mighty Trapper Veksi Lehtinen 10 7 W WDC 38-02 Naapurukset Good Neighbors Veksi Lehtinen 10 8 W WDC 39-01 Vispilänkauppaa Salesman Donald Veksi Lehtinen 10 9 W OS 29-03 Liian monta lemmikkiä Too Many Pets Helena Kemmo 26 10 W OS 29-02 Huono häviäjä The Hard Loser Pauli Kallio 10 11 W WDC 40-01 Mäkikotka Snow Fun Veksi Lehtinen 10 12 W WDC 41-01 Rautamantteli The Ducks in the Iron Pants Veksi Lehtinen 10 13 W DD 60-02 Jättiläismuurahaiset The Titanic Ants Markku Kivekäs 26 Luokka:Carl Barks -kokoelmat Luokka:Vuoden 1991 kirjat
Helttasienet

Helttasienet on sienten muotoryhmä, jonka kaikki lajit eivät ole läheistä sukua toisilleen. Samanlaisia ulkonäköön perustuvia ryhmiä ovat myös jäkälät ja käävät. Ennen molekyylibiologisia tutkimuksia ja fylogenian selvittämistä, helttasienet oli lahkon nimitys, josta käytettiin tieteellistä nimeä (Agaricales). Siihen kuuluu yli 4 000 lajia, mm. peltoherkkusieni ja punakärpässieni. Helttasienillä on morfologinen vastaavuus, eli niiden itiöt muodostuvat lakin alapinnalla sijaitsevissa heltoissa.Pertti Salo, Tuomo Niemelä, Ulla Nummela-Salo ja Esteri Ohenoja (toim.), s. 11, Helttasieniä kasvaa lähes kaikkialla maailmassa Etelämannerta ja meriä lukuun ottamatta. Nykyään katsotaan, että helttasienillä käsitetään toisistaan geneettisesti toisistan hyvinkin kaukaisia sienilajeja, joiden itiöstö sijaitsee lakin yhteydessä heltoissa, yleensä alapuolella. Näin ollen helttasieniin käsitetään kuuluvaksi rouskut ja haperot sekä suuri joukko muita suursieniä. Agaricales on puolestaan nykykäsityksen mukaan sienten geneettinen kladi, joka vastaa osittain helttasienten määritelmää, mutta siitä puuttuvat muun muassa rouskut ja haperot, ja toisaalta siihen kuuluu esimerkiksi kääväkkäitä kuten häränkieli ja kupusieniä kuten tuhkelot. == Lähteet == *
Kansankynttilät

Kansankynttilät on Timo Parvelan ja Mari Vainion käsikirjoittama ja Mikko Ylöstalon ohjaama 12-osainen komediasarja, joka esitettiin ensimmäisen kerran 2003. Sarjan on tuottanut Suomen Loisto Oy. Sarja esitettiin uusintana Yle TV2:lla keväällä 2007. Sarja kertoo Taivassalon koulun henkilökunnan arjesta ja heidän ihmissuhdesotkuistaan. == Henkilöt == * Seela Sella (Kirsti Hepolehto) * Mari Vainio (Aino Kaskipuro) * Mika Nuojua (Markku Seppä) * Puntti Valtonen (Eki Naukkarinen) == Jaksot == # Perintö # Läksiäiset # Elämä on huumetta # Tarkastaja # Miesten koulu # Koulu myytävänä # Onks tietoo? # Yökoulua # Uuden elämän lupauksia # Kosinta # Karnevaalit Taivassalossa # Nimi paperiin == Lähteet == == Aiheesta muualla == *Kansankynttilät Ylen sivuilla *Kansankynttilät IMDb:n sivuilla Luokka:2000-vuosikymmenen suomalaiset komediasarjat Luokka:2000-vuosikymmenen tilannekomediat Luokka:Yle TV2:n televisio-ohjelmat
Cirrus uncinus

Cirrus uncinus on jalaspilvi eli koukkumainen untuvapilvi. Jalaspilvi muodostuu, kun korkealla troposfäärissä suurella nopeudella puhaltavassa tuulessa emopilvestä alkaa pudota jääkiteitä, jotka muodostavat sadejuovan. Kun alempana tuulennopeus on pienempi, sadejuova jää jälkeen emopilvestä ja venyy usein pitkiksi suikaleiksi. Nämä pilvet ennakoivat monesti lämpimän tai okkluusiorintaman tuloa ja sadetta. Ne ovat myös merkki korkealla puhaltavan suihkuvirtauksen läsnäolosta. == Lähteet == == Aiheesta muualla == Luokka:Yläpilvet
Max Artved

Max Artved (s. 1965) on tanskalainen oboisti. Hän opiskeli vuodesta 1980 alkaen Tanskan kuninkaallisessa musiikkiakatemiassa ja myöhemmin Lontoossa ja Pariisissa. Hän teki soolodebyyttinsä vuonna 1990. Artved liittyi vuonna 1991 Tanskan kuninkaalliseen orkesteriin ja myöhemmin samana vuonna hänestä tuli Tanskan radion sinfoniaorkesterin oboisti. Hän on levyttänyt Dacapolle ja Naxokselle. == Lähteet == Luokka:Tanskalaiset oboistit Luokka:Vuonna 1965 syntyneet Luokka:Elävät henkilöt